Seguntes Coloma Lleal Galcerán a luenga escrita prenió o modelo d'a luenga d'os principals centros urbans. Ye cierto que a luenga escrita teneba muita converchencia con a luenga escrita en Castiella, pero no amostraba bell caracter aragoneses que encara se conservan en a parla actual, por o que a parla que se feba servir en as comunidatz no s'ha d'identificar con os textos escritos, que son una fuent més pa a suya conoixencia chunto con a toponimia, l'aragonés residual actual y os elementos romances d'os textos latins. Os elementos romances d'os textos latins en son millor fuent pa bell fenomeno encara en o sieglo XVI.